
Előterjesztés száma: 77 /2026	
	
ELŐTERJESZTÉS

a Képviselő-testület

2026. április hónap 30. napján tartandó rendes ülésére

	Előterjesztés tárgya:
	Polgármesteri beszámoló a két ülés közötti eseményekről

	Előterjesztő:
	Merkwart Krisztián
polgármester
	

	Törvényességért felelős:
	Zámodics Péter
jegyző
	

	Készítette:
	Bagóczky Bettina
polgármesteri asszisztens
	

	Szakmai szempontból ellenőrizte:
	Forray Roxána Flóra
polgármesteri kabinetvezető 
	

	Pénzügyi, gazdasági szempontból ellenőrizte:
	-
	

	Jogi, törvényességi szempontból ellenőrizte:
	dr. Nagy Boglárka
jegyzői irodavezető
	

	Tárgyalja:
	-

	Egyeztetve, tájékoztatva:
	-

	Javasolt meghívott:
	-

	A határozati javaslat elfogadásához szükséges szavazattöbbség:
	1. egyszerű szavazattöbbség
1. minősített szavazattöbbség 

	Az előterjesztés zárt kezelését kérjük
	1. igen
1. nem


Tisztelt Képviselő-testület!

I. Előzmények:

Fót Város Önkormányzata Képviselő-testületének 12/2025. (V.30.) önkormányzati rendeletének (továbbiakban: KT SZMSZ) 33.§-a alapján az alábbiakban terjesztem elő a két testületi ülés között eltelt időszak fontosabb eseményeiről a polgármesteri beszámolómat.

II. A döntéshez szükséges információk, tájékoztatások:

	A polgármester által folytatott tárgyalások, egyeztetések, megbeszélések

	résztvevője
	időpontja
	tárgya, rövid leírása

	

	Dr. Kerényi-Nagy Viktor
Főkertész
	2026.03.23.
	Szakmai konzultáció a városi zöldterületek pótlási és öntözési stratégiájáról.

	Cziráki-Nyári Tünde
Fóti Közszolgáltató Nonprofit Kft. ügyvezető igazgatója
	
	

	

	Cziráki-Nyári Tünde 
Fóti Közszolgáltató Nonprofit Kft. ügyvezető igazgatója
	2026.03.24.
	A Kft. kooperációs egyeztetése keretében operatív megbeszélés zajlott a Virágos Magyarország pályázattal kapcsolatban.

	Dr. Kerényi-Nagy Viktor
Főkertész
	
	

	
	
	

	Árvai Attila
MOHU településgazda
	2026.03.25.
	Konzultációt folytattam az új hulladékudvar létesítésével kapcsolatban, melynek eredményeképpen a kivitelezési munkálatok rövid időn belül megkezdődhetnek.

	
	
	

	Gallai Pál 
HÉV Jogi vezető
	2026.03.25.
	Részt vettem az Építési és Közlekedési Minisztériummal folytatott egyeztetésen, melynek tárgya a buszfordulóval kapcsolatos jogi helyzet tisztázása.

	Simon Barnabás
Építési és Közlekedési Minisztérium képviselője
	
	

	
	
	

	Vérten Imre
GESZ vezetője
	2026.03.31.
	Szakmai egyeztetést folytattunk az önkormányzati gépjárműpark aktuális állapotáról és kezeléséről.

	
	
	

	Tempfli M. Szilárd
Főépítész
	2026.04.08.
	Szakmai konzultációt folytattam az óvodakert-megújítási projekt előkészítése és koordinációja érdekében.

	Dr. Kerényi-Nagy Viktor
Főkertész
	
	

	
	
	

	Dr. Sztahovits Petra
Csecsemő- és gyermekgyógyászszakorvos
	2026.04.09.
	Szakmai konzultációt folytattam a gyermekorvosi ellátás aktuális helyzetéről és a szolgáltatási színvonal fejlesztési lehetőségeiről.

	
	
	

	Szél Domonkos
MASPED Logisztika Kft. vezetője
	2026.04.09.
	Szakmai egyeztetést folytattam a MASPED-bejárat közlekedéstechnikai és logisztikai kialakításával kapcsolatban

	
	
	

	MÁV illetékes munkatársai
	2026.04.14.
	A buszforduló ügyével kapcsolatban tárgyalásokat folytattam.

	
	
	

	Misnyovszki Regina
Pénzügyi és Városfejlesztés Bizottság elnöke
	2026.04.14.
	Bejártam a Határ utcai beruházás helyszínét.

	
	
	

	Hivatal illetékes kollégái
	2026.04.15.
	Részt vettem a hivatal vezetői megbeszélésén, amelyen operatív ügyeket vitattunk meg.

	
	
	

	Tarsoly Katalin 
tájépítész
	2026.04.23.
	Egyeztettem a Fóti-tó mellett kialakítandó játszótér tervezési kérdéseiről.

	
	
	

	Cziráki-Nyári Tünde
Fóti Közszolgáltató Nonprofit Kft. ügyvezető igazgatója
	2026.04.23.
	Megbeszélést tartottam, amelyen az aktuális operatív ügyeket vitattuk meg.

	
	
	

	Novákovics Veronika képviselő
	2026.04.26.
	Bejártuk a Sugár utca fejlesztés előtt álló helyszínét

	
	
	

	Fót Város illetékes intézményvezetői kollégái
	2026.04.27.
	Önkormányzati fenntartású intézményvezetői értekezleten átbeszéltük és ütemeztük az operatív feladatokat.

	
	
	

	Magyar Közút Nonprofit Zrt. munkatársai
	2026.04.28.
	Egyeztettem Fót város közútjainak aktuális kérdéseiről.

	






	Polgármesteri jelenlét rendezvényeken és helyszíni szemléken

	1. Március 24-én részt vettem a Szavazatszámláló Bizottsági tagok hivatalos eskütételén a Vörösmarty Művelődési Házban. Illetve, ezen a napon a MagNet Közösségi Házban vettem részt a Településfejlesztési Szövetség által szervezett konferencián, amely az önkormányzati cégek magyarországi gazdálkodási mutatószámait és összehasonlító adatait vizsgálta.

	

	2. Március 25-én fóti újszülöttek köszöntése alkalmából örömmel adtam át babakelengye-csomagokat több fóti család részére.

	

	3. Március 30-án a szabadságomat töltöttem.

	

	4. Április 1-jén a Kossuth utcában helyszíni bejárást tartottunk a Virágos Magyarország pályázathoz kapcsolódóan. Ezt követően egyeztetést folytattam Detre Zoltánnal a Warrior Challenge sporteseményről, különös tekintettel a Nemzeti Közszolgálati Egyetem hallgatóinak részvételi és versenyzési lehetőségeire. A nap során a piacon is helyszíni bejárást végeztem.

	

	5. Április 7-én részt vettem a polgármesteri egyeztetésen, melynek keretében az önkormányzati stratégiai célkitűzéseket és a településfejlesztési jövőképet érintő kérdéseket tekintettük át.

	

	6. Április 8-án a Szavazatszámláló Bizottsági tagok előttem tették le hivatalos esküjüket a Vörösmarty Művelődési Házban.

	

	7. Április 9-én részt vettem a Szavazatszámláló Bizottság tagjainak eskütételén.

	

	8. Április 16-án személyesen köszöntöttem Brinczka Györgynét szépkorú születésnapja alkalmából.

	

	9. Április 17-én a Fóti Közös Önkormányzati Hivatal munkatársaival, valamint a képviselő-testület több tagjával közösen cserjésítési munkálatokat végeztünk a Barackos és a Fóti-tó területén, majd ezt követően részt vettem az Apponyi Franciska Óvoda és Bölcsőde által szervezett Apponyi Napon is.

	

	10. Április 20-án részt vettem a Fót 2036 kiáltvány aláírási ceremóniáján.

	

	11. Április 22-én a Angolpalánta Montessori Óvoda gyermekeivel közösen faültetést végeztünk a Királydomb területén.

	

	12. Április 23-án részt vettem a Károlyi István Gyermekvédelmi Központ szervezésében megrendezett 1848-49 Emlékezete Fóti Gyermek Tavaszi Hadjárat elnevezésű rendezvényen.

	

	13. Április 27-én jelen voltam Dr. Miskolczi Orsolya megbízólevelének hivatalos átadási ceremóniáján.

			A polgármester által hozott döntések
2026. március 1. - 2026. március 31.

	Rendeleti felhatalmazás száma
	időpontja, tárgya (esetszám)
	rövid leírás

	
	
	

	21/2025. (XI.28.) Ör. 10.§
	1 eset
	települési ápolási támogatás 

	
	37 267 Ft/12 hónap
	

	21/2025. (XI.28.) Ör. 12.§
	-
	települési lakhatási támogatás

	21/2025. (XI.28.) Ör. 13.§
	4 eset
	települési gyógyszertámogatás

	
	10 000 Ft/12 hónap
	

	21/2025. (XI.28.) Ör. 14-17.§
	12 eset
	eseti és havi rendszerességgel adható pénzbeli támogatás, elemi kár

	
	510 000 Ft
	

	21/2025. (XI.28.) Ör. 18.§
	-
	települési temetési támogatás

	21/2025. (XI.28.) Ör. 19.§
	-
	szociális továbbtanulási támogatás

	21/2025. (XI.28.) Ör. 20.§
	-
	Bursa Hungarica Felsőoktatási Önkormányzati Pályázat

	21/2025. (XI.28.) Ör. 21.§
	-
	intézményi térítési díjtámogatás 

	21/2025. (XI.28.) Ör. 22.§
	-
	agyhártyagyulladás elleni védőoltás támogatás

	21/2025. (XI.28.) Ör. 24.§
	4 eset
	tüzelőanyag támogatás

	
	31 250 Ft/eset
	

	21/2025. (XI.28.) Ör. 33.§
	-
	étkezési térítési díjjal kap. kedv./ felnőtt étkezés/

	21/2025. (XI.28.) Ör. 37.§
	-
	beiskolázási támogatás

	21/2025. (XI.28.) Ör. 38.§
	-
	karácsonyi támogatás

	21/2025. (XI.28.) Ör. 39.§
	4 eset
	rota vírus elleni védőoltás támogatás

	
	2 adag oltás
	

	
	gyermekenként
	

	21/2025. (XI.28.) Ör. 40.§
	9 eset
	babakelengye támogatás

	
	30 000 Ft/gyermek
	

	21/2025. (XI.28.) Ör. 42.§
	80 eset
	húsvéti támogatás

	
	15 000 Ft/csomag
	

	7/2022.(II.25.) Ör. 9.§, 10.§. 
	-
	támogatási szerződés








	
További, nem hatósági átruházott hatáskörben hozott döntések 
2026. február 1. - 2026. február 28.


		Rendeleti felhatalmazás száma
	időpontja, tárgya (esetszám)
	rövid leírás
	

	KT SZMSZ 3.sz. melléklet 
2.9. pontja
	13 eset
	Tulajdonosi hozzájárulás
	

	KT SZMSZ 3.sz. melléklete 
1.4. pontja
	7 eset
	Településképi vélemény
	

	KT SZMSZ 3.sz. melléklete 
1.5. pontja
	7 eset
	Településképi bejelentés
	

	KT SZMSZ 3.sz. melléklete 
2.4 pontja
	3 eset
	Anyagbeszerzés és szolgáltatás megrendelés, építési beruházás közbeszerzési értékhatárig előirányzat terhére.
	

	
	2 532 126 Ft
	
	

	KT SZMSZ 3.sz. melléklete 1.8.b) pontja
	-
	Bérleti jogviszony hosszabbítás,
1 éves
	

	KT SZMSZ 3.sz. melléklete 1.10. pontja

	3 eset
	Önkormányzati támogatások iránti egyedi kérelmek elbírálása
	

	
	88 000 Ft
	
	

	KT SZMSZ 3.sz. melléklete 1.12. pontja

	-

	Korlátozottan forgalomképes vagyon használatba adása

	

	KT SZMSZ 3.sz. melléklete
2.1. pontja

	- 
	Úthibák miatti közlekedési kártérítés

	

	KT SZMSZ 3.sz. melléklete
2.2. pontja

	1 eset
	Fót Város Önkormányzata képviseletében döntési jogosultsággal vesz részt a Duna Menti Regionális Vízmű Zrt. közgyűlésein.

	




	
[bookmark: _Hlk228264084]A polgármester által saját/átruházott hatáskörében megkötött szerződések


	· Orvosi rendelő nyílászárócserék:
A gyermekorvosi és védőnői ajtócserékre az ajánlatok kiértékelése megtörtént, a szerződéskötés folyamatban van.

	· Határ út és Sugár utca útburkolat felújítása:
A versenyeztetést a Penta Általános Építőipari Kft. nyerte. A kivitelezési munkák a Határ úton 2026.04.14-én megkezdődtek, a Sugár utca gallyazása a Fóti Közszolgáltató 
Nonprofit Kft által megtörtént a Tulajdonosok kiértesítését követően. 
Teljesítési határidő: június 13.

	•	Napelemek: 
Napelemeket szeretnénk felhelyezni a Holdvilág Bölcsődére. A helyszíni felmérés március 27-én megtörtént beérkeztek az árajánlatok. 2026. 04.14.-én elkészült a határozat, kiértesítettük a nyertest. Szerződéskötés előtt állunk.


	•	Orvosi rendelő padlóburkolat cseréje:
Árajánlatokat kértünk be az egészségügyi központ felnőtt háziorvosi és labor váróhelyiségeinek padlóburkolat cseréjére és külön leversenyeztettük a bontási munkálatokat. Az ajánlatadás lezárult, bontásra és padlóburkolat kivitelezésére is egy-egy árajánlat érkezett. A kivitelezést a kivitelezőkkel és az orvosokkal történő egyeztetést követően fogjuk tudni pontosan beütemezni. Szerződéskötések folyamatban vannak.


	•	Kutyafuttató:
Pályázatot nyertünk kutyafuttató kialakítására, ami a „Közös Ügyünk az Állatvédelem Alapítvány” támogatásából valósul meg a Sopronok és Honvéd utca csatlakozásánál, a 2599/41 és 2598 helyrajzi számú Önkormányzati sík területeken 641 m2 terjedelemben. A tervezett fákkal való részleges árnyékolás hozzájárul a megfelelő mikroklíma kialakulásához és a nyári hőterhelés mérsékléséhez, ugyanakkor a jó benapozottság segíti a természetes, UV általi fertőtlenítés lehetőségét. A területen itatókút, szlalompálya, szagfelismerő parkrész kerül kialakításra váltakozó burkolatokkal. A tervek elkészültek, a kivitelező versenyeztetése lezajlott, a munkaterület 04.16-án átadásra került, az eszközök beszerzése folyamatban van. A munkaterület kitűzése 04.20-án megtörtént, a kivitelező a munkálatokat elkezdte. 

	· Kossuth u. 20. és Városgazdálkodási iroda ablakcserék:
A Kossuth utca 20. szám alatti ingatlanra megérkeztek a felmérést követő frissített árajánlatok, amik elfogadása után a szerződéskötés folyamatban van. 

	· Klímák: 
A Holdvilág Bölcsődébe 03.17-én 4 db-ot, a Kéknefelejcs Bölcsődébe március 27-én 3 db-ot, a Fruzsina utcai Gyöngykaláris Tagóvodába április 7-én 3 db klímát szereltek fel. Az elektromos hálózatra való rákötést a Fóti Közszolgáltató Nonprofit Kft. végzi el április végéig. 


	· Kisalagi Ügyfélszolgálat kialakítása: 
A konyha beszerzése és a szaniterek beüzemelése is megtörtént.


	· MOHU hulladékudvar útépítés:
A közvilágítási hálózat kivitelezésére a nyertes vállalkozó kiválasztásra került, a munkaterület 04.17-én átadásra került részére. Az útépítéshez a közmű hozzájárulások megérkeztek, az FGSZ-nek az aláírt megállapodás rendelkezésünkre áll. A hírközlő kábel védelembe helyezésére árajánlatokat kértünk be 5 tervező cégtől, a legkedvezőbbel a szerződést a tervezésre megkötöttük. Az FGSZ-t lenyilatkoztattuk arról, hogy az útépítés kivitelezése az FGSZ Zrt által biztosított szakfelügyelet jelenléte mellett elvégezhető, ezért az útépítésre vonatkozó versenyeztetés indítása folyamatban van. Erre az egy projektre külön felelősségbiztosítást kötünk a nagyméretű gázvezeték áthidalásának kivitelezési kockázata miatt. A biztosítás megkötése a kivitelező kiválasztása után tud megtörténni. 


	· Trafiboxok:
A mérési jegyzőkönyv megérkezett. A rendőrség kiértesítése megtörtént. 
A Károlyi István úti Trafibox-nál a villamosenergia ellátás engedélyezése és kiépítése is megtörtént.


	•	Galamb József utca
A Bánki Donát és Galamb József utca útépítésére megérkezett az engedély, a kiviteli tervek és a tervezői költségvetések is elkészültek. Mivel a terület belterület, ezért közvilágítás létesítése szükséges, mely nem volt része az útépítési tervnek. A közvilágítási tervek elkészültek, a közmű egyeztetések megtörténtek és az E-ON engedélyét megkaptuk, a Magyar Közút hozzájárulására várunk, mert a Közút üzemeltetésében lévő úttól 50 m távolságban van a tervezett út területe. A Magyar Közúttal egyeztettünk, hamarosan megkapjuk a hozzájárulást, utána indulhat a kivitelezés. 


	· Gyalogátkelőhelyek:
Megérkezett a Magyar Közúttól a tulajdonosi hozzájárulás. Az MNV Zrt-nek a szükséges megállapodástervezetet papíralapon elküldtük, aláírása folyamatban van. A zebrák kivitelezésének versenyeztetését megkezdjük 4 helyszínen: Jedlik Á. u., Pipacs u., Vörösmarty M. – Czuczor Gergely u., Vörösmarty M. – Temetők közötti szakasz.


	· Károlyi István utca párhuzamos parkolók:
A tervek rendelkezésre állnak, még áprilisban indítjuk a kivitelezés versenyeztetését.


	· Reggeli buszjárat diákok részére Fótról a Dunakeszi Diáknegyedbe
2026. március 9-én beszerzési eljárást indítottunk próba buszjárat igénybevételére, a beszerzés nyertese a helyi járat szolgáltatója, az Infinitours Kft. lett. A járatot kizárólag diákok vehetik igénybe, térítésmentesen, a Vörösmarty térről indul, Kisalagon keresztül, több megállóhelyet érintve a Dunakeszi Diáknegyedbe juttatja el az ott tanuló diákokat. A szolgáltatás ideiglenes jelleggel - a tavaszi szünet utáni napon indult és a hónap végéig - közlekedik. A Szolgáltató folyamatosan beszámol az utaslétszámról.


	· Kültéri hinta telepítése a Millennium park játszóterén
Beszerzési eljárást folytattunk le kétállásos kültéri hinta beszerzésére és telepítésére a Millennium parki játszótérre. A megrendelés folyamatban van, a telepítés nyár elejéig megvalósul.

	· Hargita utca útépítés és útfelújítás
A Hargita utca felső szakaszának csak a felén van jelenleg aszfalt burkolat. Korábban készült terv a teljes utca burkolására, aminek az engedélye még 2026. május 15-ig érvényes. A terveket frissítettük, újra megkértük az e-közmű nyilatkozatokat, amiket meg is kaptunk. 2026.04.20-án elindítottuk az utca versenyeztetését, aminek az ajánlattételi határideje 2026.04.28. A kivitelezést az engedély lejárta előtt így meg tudjuk kezdeni.


	· Vörösmarty utca parkoló felújítása
Megújult a Vörösmarty utcában, a templommal szemben található parkoló, amely döngölt dolomitos burkolatot kapott. A felújítás célja az volt, hogy rendezettebbé és kényelmesebbé tegyük a parkolást az itt közlekedők számára. Ez az első elkészült fejlesztés az idei évre tervezett négy parkolófelújítás közül.


	
· Németh Kálmán járda építés
Németh Kálmán úton, az iskola előtti szakaszon egy új, biztonságos és kényelmes járdaszakaszt épített ki a Fóti Közszolgáltató Nonprofit Kft 2026. április elején. A munkálatok a tavaszi szünet idején zajlottak, megkönnyítve a diákok közlekedését.

	


	A jogszabályok által kötelezővé tett egyéb kérdések

	Szépkorú köszöntése 
	2 fő

	Állampolgársági eskü 
	0 fő






A fentiek alapján az alábbi határozati javaslatot terjesztem a Tisztelt Képviselő-testület elé.

III. Határozati javaslat

…/2026.(IV.30) KT-határozat

Fót Város Önkormányzat Képviselő-testülete elfogadja az előző Képviselő-testületi ülés óta eltelt időszak fontosabb eseményeiről ismertetett polgármesteri beszámolót.

Felelős: polgármester
Határidő: azonnal

Jogszabályi hivatkozás: 

· Fót Város Önkormányzata Képviselő-testületének 12/2025. (V.30.) önkormányzati rendelete a Képviselő-testület és szervei szervezeti és működési szabályzatáról, valamint az önkormányzati képviselők tiszteletdíjáról, költségtérítéséről és az ezzel összefüggő egyes önkormányzati rendeletek módosításáról
· 9/2020. (VII.2.) Önkormányzati rendelet A szociális rászorultságtól függő pénzbeli és természetben nyújtott ellátások, valamint a személyes gondoskodást nyújtó szociális ellátások helyi szabályairól
· 15/2020. (IX.28.) Önkormányzati rendelet a szociális rászorultságtól függetlenül nyújtható támogatásokról

